Šv. Patriko diena
Švento Patriko diena (air. Lá ’le Pádraig or Lá Fhéile Pádraig) – kultūrinė ir religinė šventė, švenčiama kasmet kovo 17, Airijos globėjo Šv. Patriko mirties dieną (apie 385-461 m.e.m.). Šv. Patriko diena krikščioniška švente paskelbta XVII a. pradžioje ir minima Katalikų bažnyčios, kai kurių protestantiškų bažnyčių (anglikonų, liuteronų ir Airijos bažnyčios), taip pat Rusijos stačiatikių bažnyčios (minima kovo 30 d.). Ši diena simbolizuoja krikščionybės priėmimą Airijoje, taip pat yra Airijos kultūrinio paveldo šventė. Šv. Patriko dienos metu rengiami paradai ir festivaliai, šokami tradiciniai šokiai, dėvimi žali drabužiai ir dobilo lapo simboliai. Krikščionys tą dieną dalyvauja pamaldose. Šią dieną yra sušvelninmi pasninko reikalavimai, leidžiamas alkoholio vartojimas. Šv. Patriko diena yra valstybinė šventė Airijoje, Šiaurės Airijoje, Montserato saloje ir Kanados provincijoje Niufauldlande ir Labradore. Šią dieną plačiai mini airių diaspora visame pasaulyje, ypač Kanadoje, Didžiojoje Britanijoje, Australijoje, Jungtinėse Amerikos Valstijose, Argentinoje ir Naujojoje Zelandijoje.